CELEX: 62014TN0726
Language: el
Date: 2014-09-26 00:00:00
Title: Υπόθεση T-726/14: Αγωγή της 26ης Σεπτεμβρίου 2014 — Novar κατά ΓΕΕΑ

12.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 7/39
            
         Αγωγή της 26ης Σεπτεμβρίου 2014 — Novar κατά ΓΕΕΑ
   (Υπόθεση T-726/14)
   (2015/C 007/44)
   Γλώσσα του δικογράφου της προσφυγής: η γερμανική
   
      Διάδικοι
   
   
      Ενάγουσα: Novar GmbH (Albstadt, Γερμανία) (εκπρόσωπος: R. Weede, δικηγόρος)
   
      Εναγόμενο: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα
   
   Η ενάγουσα ζητεί από το Γενικό Δικαστήριο,
   
               —
            
            
               να υποχρεώσει το εναγόμενο να της καταβάλει 2  498,00 ευρώ, με το βασικό επιτόκιο προσαυξημένο κατά 5 μονάδες, από την ημερομηνία της εκκρεμοδικίας,
            
         
               —
            
            
               να καταδικάσει το εναγόμενο στα δικαστικά έξοδα συμπεριλαμβανομένων των εξόδων παραστάσεως.
            
         
      Ισχυρισμοί και κύρια επιχειρήματα
   
   Προς στήριξη της αγωγής της, η ενάγουσα προβάλλει έναν μόνο ισχυρισμό.
   Ισχυρισμός: Εξωσυμβατική ευθύνη δυνάμει του άρθρου 118, παράγραφος 3, του κανονισμού 207/2009
   Η ενάγουσα ισχυρίζεται ότι υφίσταται, αφενός, κατάφωρη παράβαση κανόνα δικαίου ο οποίος αποσκοπεί στην απονομή δικαιωμάτων σε ιδιώτες και, αφετέρου, αιτιώδης σύνδεσμος μεταξύ της παράνομης πράξεως και της ζημίας. Η ενάγουσα εκθέτει ότι παράνομη πράξη συνιστά η απορριπτική απόφαση της 14 Μαΐου 2013 όσον αφορά την ασκηθείσα ανακοπή. Η κατάφωρη παράβαση κανόνα δικαίου συνίσταται στο γεγονός ότι το ΓΕΕΑ, σε αντίθεση με τις πληροφορίες που διαλαμβάνονταν στο έγγραφο της 22ας Ιουνίου 2012 όσον αφορά τα δικαιολογητικά που έπρεπε να προσκομιστούν για την άσκηση προγενέστερων δικαιωμάτων στη διαδικασία ανακοπής B002027251, έκρινε, με την απόφαση της 14ης Μαΐου 2013, ότι έπρεπε να ικανοποιηθούν πρόσθετες απαιτήσεις για την απόδειξη των εν λόγω προγενέστερων δικαιωμάτων και, εκ του λόγου αυτού, δεν έλαβε υπόψη τα προγενέστερα δικαιώματα της ενάγουσας. Μεταξύ της παραβάσεως αυτής και των πρόσθετων εξόδων δικηγόρου στα οποία υποβλήθηκε η ενάγουσα στο πλαίσιο της προσφυγής κατά της αποφάσεως της 14ης Μαΐου 2013 η οποία μεταρρυθμίστηκε με την απόφαση του τμήματος ανακοπών της 17ης Οκτωβρίου 2013, υφίσταται αιτιώδης σύνδεσμος.